== Besiddelser ==
Reventlow var en af de største jordegodsejere i Danmark på sin tid. Efter faderen arvede han [[Futterkamp]] (ved [[Lütjenburg]]), som han afhændede [[1672]]. Af svigerfaderen Gabels bo erhvervede han 1675-76 [[Segeberg Kalkbjerg]] med [[Gischenhagen]], som han [[1684]] afstod til kongen for 80000 [[Rdl]]. I Holsten ejede han desuden øen [[Krautsand]] (Wedeler-Sand). Ved den sønderborgske konkurs kom han i besiddelse af [[Sandbjerg Gods|Sandbjerg]] i [[Sundeved]], som han 1672 ville oprette til et [[baroni]], men som [[1681]] erigeredes til et [[grevskab]] med navnet Reventlow. Med sin anden hustru fik han [[Seekamp]] ved [[Friedrichsort]]. 1684 erhvervede han [[Frisenvold]] og [[Løjstrup]] til dels som ækvivalent for Segeberg Kalkbjerg. 1686 købte han [[Clausholm]], nedrev her den af [[Mogens Gjøe]] opførte bygning og byggede den nuværende hovedfløj. Lidt nord for hovedstaden opførte han gården [[Frydenlund]]. Endelig ejede han hovedgården [[Kalø Hovedgård|Kalø]] samt [[Kollerup]] (Galten Herred) og øen [[Thurø]] (til 1674).
Titler Samfund Historie